### Beslutning

Nina Christoffersen, Silas Lund og Sarah Johnsen kunne tiltræde indstillingen i overensstemmelse med Magistratens anbefaling.

Sofie Frederiksen tog forbehold med henblik på drøftelse i byrådsgruppen.

Einer Bertelsen og Yda Skov kunne ikke tiltræde indstillingen.

Agnete Frederiksen var forhindret i at deltage i udvalgets behandling af sagen.

Ansøgning om at opføre etageboligbebyggelse på [adresse], [adresse]

### Resumé

Der er søgt om tilladelse til at opføre etageboligbebyggelse med 20 boliger i op til 5 etager på ejendommen [adresse]

Ejendommen er i dag bebygget med et enfamiliehus med en bevaringsværdi på 5.

Projektet er i overensstemmelse med kommuneplanens bestemmelser om anvendelse, etageantal og husdybde, men fraviger i begrænset omfang udgangspunktet om 30% opholdsareal.

En partshøring har resulteret i en række indsigelser. I indsigelserne peges især på skyggegener, indbliksgener, støjgener, parkering, tilpasning til området og værdiforringelse.

Teknik og Miljø vurderer, at projektets indvirkninger på omgivelserne ikke ligger ud over, hvad der må forventes i området.

### Indstilling

At Byrådet godkender det ansøgte projekt og bemyndiger Teknik og Miljø til at meddele de fornødne tilladelser.

### Sagens forløb

17-01-2019 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 21-01-2019 Magistraten

Fremsendes til [adresse] Byråd med bemærkning, at Magistraten i mødet den 21. januar 2019 anbefaler, at byrådet tiltræder Magistratsafdelingen for Teknik og Miljøs indstilling af 11. januar 2019.

Rådmand Dagny Thorsen tog forbehold omkring parkeringsforhold.

Signe Jeppesen tog forbehold med henblik på belysning af bevaringsværdighed.

Werner Bertelsen kunne ikke tiltræde indstillingen.

Muligheden for gennemlyste lejligheder belyses til byrådsbehandlingen.

Tammy Schou var forhindret i at deltage i sagens behandling.

 30-01-2019 [adresse]
Fremsendes til Teknisk Udvalg til behandling i henhold til beslutning i byrådets møde den 30. januar 2019.
 04-03-2019 Teknisk Udvalg

Nina Christoffersen, Silas Lund og Sarah Johnsen kunne tiltræde indstillingen i overensstemmelse med Magistratens anbefaling.

Sofie Frederiksen tog forbehold med henblik på drøftelse i byrådsgruppen.

Einer Bertelsen og Yda Skov kunne ikke tiltræde indstillingen.

Agnete Frederiksen var forhindret i at deltage i udvalgets behandling af sagen.